มาร้านนี้เพราะป้ายเมนูหน้าร้าน เค้าดึงดูดใจไม่ว่าจะเป็นโปรโมชั่นเด็ดๆ จากธนาคารหลาย ๆ บัตร หรือเครื่อข่ายหลาย ๆ ค่าย เลยตัดสินใจเดินเข้าร้านนี้เล้ย
- ที่ตั้งร้าน : อยู่บริเวณชั้น 4 ของห้างซีคอนบางแค ถัดจากร้าน MK มานิดนึงจะเจอร้านนี้พอดี
- การเดินทาง  : สามารถเดินทางด้วยรถประจำทาง หรือรถยนต์ส่วนตัว สะดวกทั้งสองแบบ ถ้าใครไม่ชินทางแนะนำให้เปิด map มาค่า

มาดูกันว่าเราลองอะไรกันบ้าง
-	Salmon Usuzukuri (ปลาแซลมอนแล่บาง) 340.- :เมนูนี้ต้องเสิร์ฟมาแบบเนื้อแซลมอนแล่บางเฉียบ เหมาะกับคนที่ชอบความลิ้มรสของเนื้อปลาแบบฟิน ๆ นุ่ม ละมุน
-	Sashimi Take (ปลาดิบรวมทาเกะ) 795.- : เซตนี้เสิร์ฟมาอลังการมากค่ะ มีทั้งแซลมอน,Tako (ปลาหมึกยักษ์),  Hamachi (ปลาฮามาชิ) เป็นต้น จริง ๆ แล้วเซตนี้จะดีมาก ด้วยเรื่องของความสดของปลาดิบ อยากให้แล่ปลามาบางกว่านี้นิดนึง เพราะว่าหนาเกินไปทำให้ทานลำบากค่ะ
-	Salmon Aburi Sushi Roll (ปลาแซลมอนรมควันห่อข้าวไส้ปลาไฟลอโวคาโดชีส) 260.- : ชื่อยาวจัง แต่สรุปง่าย ๆ คือ อร่อย ลงตัว เพราะด้วยความที่ด้านบนโปะด้วยชีสมา เลยทำให้มีความมันจากชีส เมนูนี้ถือว่าควรลอง
-	Dynamite roll (ปลาแซลมอนรมควันห่อข้าวไส้กุ้งเทมปุระอโวคาโด) 250.- : เมนูนี้หน้าตาโดดเด่น คือเสริฟมาไม่ต้องเดาเลย ว่าด้านในคืออะไร รสชาติของเมนูนี้โดยรวมคือแปลกดีค่ะ ซอสราดรสชาติดี และรสสัมผัสของการทานได้ทั้งความกรอบของกุ้งเทมปุระ และความนุ่มของแซลมอนรมควัน
-	Nigiri Sushi Take (ข้าวปั้นหน้าปลาดิบ) 
-	 Salmon Salad (สลัดปลาแซลมอน) 340.- : เสิร์ฟมาถ้วยโต ผักหลากหลาย มีความสด กรอบ แต่รสชาติกลาง ๆ 
-	Kuro Buta Katsu Don (ข้าวหน้าหมูดำทอด) 180.- : เมนูนี้แนะนำให้ทานร้อน ๆ เพราะถ้าปล่อยให้เย็น รสชาติความอร่อยอาจจะลดลง  โดยรวมแล้วอร่อยด้วยรสชาติของซอสและหมูดำทอดมาแบบกรอบ ๆ ร้อน ๆ


- การบริการ : พนักงานดูแลดี คอยเสิร์ฟชาร้อน เก็บจานตลอด

สรุปโดยรวม คือถ้าอยากทางอาหารญี่ปุ่น ร้านนี้เค้ามีเมนูหลากหลาย ไม่เพียงแต่ซูชิหรือซาซิมิ แต่มีจำพวกข้าว , เทปันยากิ, เป็นต้น
 